Horn Bertalan (1876–1931) gépészmérnök és Ipper Ernestin (1899–1982) zongoratanárnő fia. A családjának Barsendréden földbirtoka volt, azonban az első zsidótörvény következtében elveszítették a birtokot, s 1941-ben Budapestre költöztek. 1952 és 1955 között a monori közgazdasági technikumban tanított, majd 1955 és 1957 között Szombathelyen, a Kossuth Lajos Közgazdasági Szakközépiskolában oktatott politikai gazdaságtant és történelmet. 1956-ban részt vett a forradalomban, ami miatt 18 hónapot töltött vizsgálati fogságban. 1964-ben a Széchenyi István Közgazdasági Szakközépiskola igazgatóhelyettese lett, később igazgatóvá lépett elő. 1973-tól a Kereskedelmi és Vendéglátó-ipari Főiskolán lett tanszékvezető, majd főigazgató. 1989-ben az MSZP országos választmányának lett a tagja.